Document ID: 32007R0054

NEUVOSTON ASETUS (EY) N:o 54/2007,
annettu 22 päivänä tammikuuta 2007,
tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun asetuksen (ETY) N:o 3030/93 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 133 artiklan,
ottaa huomioon komission ehdotuksen,
sekä katsoo seuraavaa:
(1)
Euroopan unioniin kuuluu 1 päivästä tammikuuta 2007 kaksi uutta jäsenvaltiota, Romania ja Bulgaria. Liittymisasiakirjan 6 artiklan 7 kohdassa määrätään, että määrällisiä rajoituksia, joita yhteisö soveltaa tekstiili- ja vaatetusalan tuotteiden tuontiin, on mukautettava, jotta voitaisiin ottaa huomioon uusien jäsenvaltioiden liittyminen yhteisöön. Tiettyjen kolmansista maista peräisin olevien tekstiilituotteiden tuontiin laajentuneessa yhteisössä sovellettavia määrällisiä rajoituksia olisi näin ollen tarkistettava siten, että ne koskevat myös tuontia kahteen uuteen jäsenvaltioon. Tämä edellyttää muutosten tekemistä tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annettuun neuvoston asetukseen (ETY) N:o 3030/93 (1).
(2)
Yhteisön laajentumisen kauppaa rajoittavien vaikutusten ehkäisemiseksi on kiintiömääriä muutettaessa tarkoituksenmukaista käyttää menetelmää, jossa otetaan uusia kiintiömääriä vahvistettaessa huomioon perinteinen tuonti uusiin jäsenvaltioihin. Perinteiset kauppavirrat voidaan määrittää riittävästi laskemalla kolmansista maista kahteen uuteen jäsenvaltioon kolmen viime vuoden aikana suuntautuneen tuonnin keskiarvo. Kasvu on otettu huomioon. Vuodet 2003-2005 valittiin asian kannalta merkityksellisimpinä, koska ne edustavat viimeisimpiä käytettävissä olevia tietoja kahden uuden jäsenvaltion tekstiili- ja vaatetustuotteiden tuonnista.
(3)
Asetuksen (ETY) N:o 3030/93 liitteitä V ja VII olisi tämän vuoksi muutettava siten, että niissä luetellaan laajentumispäivästä eli 1 päivästä tammikuuta 2007 sovellettavat kiintiömäärät.
(4)
Kaikki asetuksen (ETY) N:o 3030/93 säännökset olisi mukautettava siten, että ne koskevat tuontia uusiin jäsenvaltioihin. Sen vuoksi liitteeseen III olisi lisättävä uusien jäsenvaltioiden kirjaintunnukset.
(5)
Näin ollen asetusta (ETY) N:o 3030/93 olisi muutettava vastaavasti,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3030/93 seuraavasti:
1)
Korvataan 2 artiklan 9 kohta seuraavasti:
”9. Ennen 1 päivää tammikuuta 2007 lähetettyjä ja 1 päivänä tammikuuta 2007 tai sen jälkeen kahteen uuteen jäsenvaltioon saapuvia tekstiilituotteita, joihin sovelletaan määrällisiä rajoituksia tai valvontaa yhteisössä, vapaaseen liikkeeseen luovutettaessa kahdessa Euroopan unioniin 1 päivänä tammikuuta 2007 liittyvässä uudessa jäsenvaltiossa, Romaniassa ja Bulgariassa, on esitettävä tuontilupa. Asianomaisen jäsenvaltion toimivaltaiset viranomaiset myöntävät tuontiluvan ilman eri toimenpiteitä ja soveltamatta määrällisiä rajoituksia saatuaan riittävät todisteet, kuten konossementin, siitä, että tuotteet on lähetetty ennen 1 päivää tammikuuta 2007.
Luvista on ilmoitettava komissiolle.”
2)
Korvataan 5 artiklan toinen kohta seuraavasti:
”Tammikuun 1 päivänä 2007 Euroopan unioniin liittyvästä kahdesta uudesta jäsenvaltiosta ennen 1 päivää tammikuuta 2007 yhteisön ulkopuolelle valmistettaviksi lähetettyjä ja samaan jäsenvaltioon kyseisenä päivänä tai sen jälkeen jälleentuotuja tekstiilituotteita vapaaseen liikkeeseen luovutettaessa ei riittävien todisteiden, kuten vienti-ilmoituksen, perusteella sovelleta määrällisiä rajoituksia eikä tuontilupaa koskevia vaatimuksia. Asianomaisen jäsenvaltion toimivaltaiset viranomaiset antavat komissiolle tietoja tällaisesta tuonnista.”
3)
Korvataan liitteessä III olevan 28 artiklan 6 kohdan toinen luetelmakohta seuraavasti:
”-
kaksi kirjainta aiotun määräjäsenvaltion tai määräjäsenvaltioiden ryhmän yksilöimiseksi seuraavasti:
AT
=
Itävalta
BG
=
Bulgaria
BL
=
Benelux
CY
=
Kypros
CZ
=
Tšekin tasavalta
DE
=
Saksan liittotasavalta
DK
=
Tanska
EE
=
Viro
GR
=
Kreikka
ES
=
Espanja
FI
=
Suomi
FR
=
Ranska
GB
=
Yhdistynyt kuningaskunta
HU
=
Unkari
IE
=
Irlanti
IT
=
Italia
LT
=
Liettua
LV
=
Latvia
MT
=
Malta
PL
=
Puola
PT
=
Portugali
RO
=
Romania
SE
=
Ruotsi
SI
=
Slovenia
SK
=
Slovakia”.
4)
Korvataan liite V tämän asetuksen liitteen A osassa olevalla tekstillä.
5)
Korvataan liitteessä VII oleva taulukko tämän asetuksen liitteen B osassa olevalla taulukolla.
2 artikla
Tämä asetus tulee voimaan päivänä, jona se julkaistaan.
Sitä sovelletaan 1 päivästä tammikuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä tammikuuta 2007.

Labels: 18
3
1